KEX วอลุ่มแน่น-บวกแรง 7% โบรกฯชี้กำไรไตรมาส 2 ฟื้นตัว! แนะซื้อเคาะเป้าสูง 55 บ.  
KEX วอลุ่มแน่น-บวกแรง 7% โบรกฯชี้กำไรไตรมาส 2 ฟื้นตัว! แนะซื้อเคาะเป้าสูง 55 บ.  
19 พ.ค. 2564

ผู้สื่อข่าวรายงานว่า บริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX ณ เวลา 15.00 น. อยู่ที่ระดับ 41.50 บาท บวก 2.75 บาท หรือ 7.14% ด้วยมูลค่าซื้อขาย 704.34 ล้านบาท

บล.เคทีบีเอสที ระบุในบทวิเคราะห์ ว่า KEX แนะนำ “ซื้อ” ราคาเป้าหมาย 55.00 บาท โดย KEX รายงานกำไรสุทธิไตรมาส 1/2564ที่ 303 ล้านบาท (-19% เทียบช่วงเดียวกันของปีก่อน, -19% เทียบไตรมาสก่อนหน้า) ต่ำกว่าตลาดและเราคาด จาก GPM ที่ต่ำกว่าคาดกำไรลดลง เทียบช่วงเดียวกันของปีก่อน ส่งผลจาก 1) รายได้รวมปรับตัวลดลง -13% เทียบช่วงเดียวกันของปีก่อน จาก revenue per parcel ปรับตัว ลดลง แต่ volume ขยายตัว +13% เทียบช่วงเดียวกันของปีก่อน
นอกจากนี้ ในไตรมาส 1/2563 ผู้บริโภคตุนสินค้ารับ COVID-19 ระลอก 1, 2) GPM ปรับตัวลดลง เทียบช่วงเดียวกันของปีก่อน, 3) SG&amp;A to total sales ปรับตัวลดลง เทียบช่วงเดียวกันของปีก่อน จากการควบคุม ค่าใช้จ่าย และ 4) มีการรับรู้ค่าใช้จ่ายแบบ share-based payment เต็มไตรมาสเป็นครั้งแรกที่ 12.5 ล้านบาท จากการจัดสรร ESOP ในช่วงปลายธ.ค. ส าหรับก าไรลดลง เทียบไตรมาสก่อนหน้า จาก low season
คงประมาณการกำไรสุทธิปี 2564 ที่ 1,743 ล้านบาท (+24% เทียบช่วงเดียวกันของปีก่อน) แม้กำไรสุทธิไตรมาส 1/2564 มีสัดส่วนที่ 17% ของประมาณการ แต่คาดว่าจะเห็นการฟื้นตัวของกำไรในไตรมาส 2/2564 เป็นต้นไป มองว่าการระบาดของ COVID-19 ที่รุนแรงทำให้ผู้บริโภคลดการออกไปช้อปปิ้งนอกบ้าน ใช้บริการช้ อปปิ้งออนไลน์มากขึ้น ส่งผลบวกต่อ KEX ซึ่งเป็นผู้นำการส่งพัสดุด่วน
ราคาหุ้นปรับตัวลดลง -22% ใน 1 เดือนที่ผ่านมา มองว่าราคาปัจจุบันน่าสนใจโดย KEX เทรดอยู่ ที่ PER 37.9x (-3 SD ต่ำกว่าค่าเฉลี่ยตั้งแต่เข้าเทรดในตลาดฯ) เชื่อมั่นว่าตลาด e-commerce ของไทยยังอยู่ในระยะเริ่มต้นและมีโอกาสเติบโตอีกมาก ซึ่ง KEX จะได้รับประโยชน์เนื่องจากเป็นผู้นำ การส่งพัสดุด่วน ที่มี market share สูงสุด อีกทั้งยังมี upside จาก M&amp;A